Diari Oficial de la Generalitat Valenciana


Sumari del DOGV 3492, del 11-05-1999 (1999/4062)

RESOLUCIÓ de 23 d'abril de 1999, del sotssecretari per a la Modernització de les Administracions Públiques de la Conselleria d'Economia, Hisenda i Administració Pública, per la qual es fa públic el contingut del punt 3r de l'Acord de 6 d'abril de 1999, de la Mesa Sectorial de Funció Pública i de la Comissió d'Interpretació, Vigilància i Estudi del Conveni Col·lectiu -CIVE- ampliant les competències de la Comissió de Condicions de Treball.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3492

Data del DOGV
:   11-05-1999

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   1999/4062


Data del document
:   23-04-1999

Organisme emissor
:   Conselleria d'Economia, Hisenda i Administració Pública

Tipus de document
:   Resolució

Descriptors 

:   * conveni col·lectiu
    * funcionari
    * funció pública

RESOLUCIÓ de 23 d'abril de 1999, del sotssecretari per a la Modernització de les Administracions Públiques de la Conselleria d'Economia, Hisenda i Administració Pública, per la qual es fa públic el contingut del punt 3r de l'Acord de 6 d'abril de 1999, de la Mesa Sectorial de Funció Pública i de la Comissió d'Interpretació, Vigilància i Estudi del Conveni Col·lectiu -CIVE- ampliant les competències de la Comissió de Condicions de Treball. [1999/X4062]
  
L'administració de la Generalitat Valenciana i les organitzacions sindicals representades en els fòrums indicats van subscriure, l'1 de juliol de 1997, un acord en matèria de procediment de classificació de llocs de treball, elaboració de les corresponents relacions i racionalització del sistema retributiu i, al seu torn, van crear una Comissió de Condicions de Treball, a la qual, sense perjudici de les competències atribuïdes legalment a cadascun dels fòrums de negociació, se li assignà la capacitat de conéixer i negociar aquestes matèries, a fi de vetlar pel compliment de les garanties previstes en l'acord esmentat.
  
En data 6 d'abril d'enguany, la Mesa Sectorial de Funció Pública i la CIVE, han subscrit un nou Acord l'apartat 3r del qual amplia les competències assumides per la Comissió de Condicions de Treball en l'expressat Acord d'1 de juliol de 1997.
  
Per consegüent, i en compliment d'allò acordat pels fòrums de negociació col·lectiva esmentats, en sessió de 6 d'abril de 1999, resolc
  
Disposar la publicació en el Diari Oficial de la Generalitat Valenciana del punt 3r de l'Acord de 6 d'abril de 1999, de la Mesa Sectorial de Funció Pública i de la Comissió d'Interpretació, Vigilància i Estudi del Conveni Col·lectiu del personal laboral al servei del Consell de la Generalitat Valenciana, pel qual s'amplien les competències atribuïdes a la Comissió de Condicions de Treball en l'apartat quart de l'Acord d'1 de juliol de 1997 (DOGV núm. 3.032, de 10.7.1997), al qual s'addiciona in fine el text següent:
  
"5. Donar compte per part de l'administració de totes aquelles comissions de servei que, en aplicació de l'article 20.1.c) de la Llei de Funció Pública Valenciana, hagen sigut objecte de resolució de la Direcció General de Funció Pública".